open-index/open-wikipedia-markdown huggingface dataset:
Uummannaq (Qaanaaq)

:*For andre bygder med samme navn, se [[Uummannaq]].*

**Uummannaq** (dansk: **Dundas**) er ei fraflyttet bygd i Qaanaaq kommune, nordvest på Grønland.

Uummannaq var tidligere sentrum for en ganske spredt befolkning, men hadde både butikk og sykehus. Da Thule Air Base ble bygd i 1951 ble innbyggerne her og i bygda Pituffik tvangsflyttet, lenger bort fra basen. De ble i mai 1953 flyttet 130 km, til Qaanaaq, med 4 dagers frist. Til og med den gamle handelsstasjonen her (Thule Handelsstasjon) er flyttet til Qaanaaq, og er i dag museumsbygningen i Qaanaaq museum. Her bodde i sin tid Knud Rasmussen og Peter Freuchen. Handelsstasjonen ble etablert i 1909, og het *Nordstjernen*. Bygningen ble flyttet i 1986. 

Det er reist en minnestein for Knud Rasmussen her. 

## Eksterne lenker
* Bilder fra bygda
Ludvig Bergh

**Haakon Ludvig Bergh** (1865–1924) var en norsk skuespiller og sanger. Han var teatersjef ved Den Nationale Scene.

Bergh debuterte som skuespiller i København i 1890. Han var etter det ved Carl Johan Teatret i Oslo og spilte i perioden 1894–08 både lystspill, operette og dramatiske roller ved Christiania Theater og Nationaltheatret. Av hans mest kjente roller kan en nevne von Eisenstein i *[[Flaggermusen]]* og Helmer i *[[Et dukkehjem]]*. Han ble ansatt som skuespiller ved Den Nationale Scene i 1908, og fra 1909 og til sin død i 1924 var han teatersjef.
Ludvig Bergh skrev også humoresker, blant annet hadde han tekster på trykk i flere årganger av årboken *[[Humør (årbøker)|Humør]].*

Han spilte i 53 oppsetninger ved Nationaltheatret og hadde regi på to.

## Referanser


## Eksterne lenker
* 
*
Zaoziornyj

**Zaoziornyj** (russisk: Заозёрный) er en by i Krasnojarsk kraj i Russland, Den ligger  166&nbsp;km øst for Krasnojarsk ved Den transsibirske jernbane. Innbyggertall: 12&nbsp;476 (folketelling 2002), 15&nbsp;714 (folketelling 1989).

Byen ble grunnlagt i 1776. I 1934 fikk den status som bymessig bosetning og ble omdøpt Zaoziornyj, og i 1948 fikk Zaoziornyj innvilget bystatus.

## Eksterne lenker
*
Artjomovsk

**Artjomovsk** (russisk: Артёмовск) er en by i Krasnojarsk kraj i Russland. Den ligger rundt 180&nbsp;km sør for Krasnojarsk. Innbyggertall: 2&nbsp;929 (folketelling 2002), 4&nbsp;521 (folketelling 1989).

Byen ble grunnlagt i 1700 som bosetningen *Olkhovka* (russisk: Ольховка).  I 1835 ble den referrert til som en gruvebosetning, kalt *Olkhovsky* (russisk: Ольховский). Bystatus ble innvilget i 1939.

## Referanser
Dressing

**Dressing** er en slags saus man bruker til salater og lignende. Den kan være enten basert på olje, majones, rømme, yoghurt, crème fraîche eller et lignende produkt. Disse tilsettes smaker krydder, urter og lignende. Dressing brukes som en smakshever, og gir salaten ett nytt liv og ny smak.
Sverre Bergli

**Sverre Bergli** (født 3. mai 1926, død 16. november 2021) var en norsk filmfotograf og regissør.

Bergli var utdannet stillfotograf og arbeidet i sine første år hos Forsvarets filmtjeneste. Han begynte med spillefilm i 1951 og var blant annet B-fotograf på *[[Dei svarte hestane]]* (1951). I 1950- og 1960-årene var han en av norsk films mest benyttede fotografer og hadde foto på filmer som Nils R. Müllers *[[Vi vil skilles]]* (1952) og Arild Brinchmanns *[[Ut av mørket]]*. Han fotograferte også en rekke filmer for Edith og Otto Carlmar, blant dem *[[Fjols til fjells]]* (1957), *[[Lån meg din kone]]* (1958) og *[[Ung flukt]]* (1959). Han hadde også foto på Arne Skouens filmkomedie *[[Bussen (1961)|Bussen]]* (1961), samt musikalen *[[Bør Børson Jr. (film 1974)|Bør Børson Jr.]]* (1974). I senere år var han fotograf i NRK. 

Bergli regidebuterte med *[[Arthurs forbrytelse]]* (1955) og har utover dette regissert flere kortfilmer.

## Filmografi (foto)
* *[[Ungen (1974)|Ungen]]* (1974) 
* *[[Bør Børson Jr.]]* (1974) 
* *Tipp topp. Husmorfilmen 1969* (1969) 
* *[[Unge helter]]* (1968) - USA
* *[[Freske fraspark]]* (1963) 
* *[[Et øye på hver finger]]* (1961) 
* *[[Bussen (film)|Bussen]]* (1961) 
* *[[Hans Nielsen Hauge (film)]]* (1961) 
* *[[Sønner av Norge (film)|Sønner av Norge]]* (1961) 
* *[[Petter fra Ruskøy]]* (1960) 
* *[[5 loddrett]]* (1959) 
* *[[Ung flukt]]* (1959) 
* *[[Bustenskjold]]* (1958) 
* *[[Lån meg din kone]]* (1958) 
* *[[Ut av mørket]]* (1958) 
* *[[Fjols til fjells]]* (1957) 
* *[[Slalåm under himmelen]]* (1957) 
* *[[Ektemann alene]]* (1956) 
* *[[På solsiden (1956)|På solsiden]]* (1956) 
* *[[Arthurs forbrytelse]]* (også regi) (1955) 
* *[[Kasserer Jensen]]* (1954) 
* *[[Troll i ord]]* (1954) 
* *[[Skøytekongen]]* (1953) 
* *[[Vi vil skilles]]* (1952)

## Referanser


## Eksterne lenker
*
Jens Danielsen

**Jens Danielsen** (født 21. mai 1959) er en grønlandsk politiker, som representerer partiet Siumut. Han er født i Qaanaaq. Han er i dag borgermester i Qaanaaq kommune. 

Han avløste Atassuts Johanne Nielsen fra 1. februar 2007, etter at hun trakk seg etter en periode med hardt press mot henne i forbindelse med ubetalte regninger og mistanker om økonomiske misligheter. Hun var borgermester fra 2005. 

## Referanser
Beiarn Bygdeliste

**Beiarn bygdeliste** (BEBL) er en lokal liste som stilte til valg i Beiarn kommune første gang i 1999. I 2007 fikk listen ordføreren ved Frigg-Ottar Os.

## Valghistorikk

## Referanser


## Eksterne lenker
* 
*
Randabergfjellet

**Randabergfjellet** er en høyde i Randaberg kommune på Nord-Jærens nordspiss ved innseiingen til Stavanger og Boknafjorden.

## Historie
Det er Randabergfjellet som har gitt navn til kommunen. Navnet stammer fra gården Randabergsgården. I folkevandringstiden var det en bygdeborg i området og beliggenheten har vært strategisk viktig inntil nyere tid. Høydens viktighet fremgår også ved at adelsmannen Jon Torbergsson bygde gård og at en kirke, Randabergkirken, ble bygd i området, antakeligvis av Jon. Forsvaret har hatt aktivitet og installasjoner ved Randabergfjellet siden 1930-tallet, da man begynte å bygge et kystbatteri, en utbygging tyskerne fortsatte under krigen. Anlegget ble hovedkvarter for alle bunkerne langs Jærkysten. Etter et omfattende samarbeid mellom ulike aktører, med Randaberg kommune og Skifte Eiendom i spissen, kan publikum fra mars 2006 endelig benytte den tidligere forsvarseiendommen. 53 dekar friområde på Randabergfjellet ble overtatt av Randaberg kommune. De resterende delene av eiendommen beholdes av Statsbygg, Statens kartverk og Forsvaret selv.

## Eksterne lenker
Sifte Eiendoms hefte om Randabergfjellet
Karl Bergmann

**Karl August Bergmann** (1882–1964) var en norsk skuespiller, regissør og teatersjef som var ansatt ved Den Nationale Scene en rekke år, inkludert som teatersjef. 

Bergmann scenedebuterte i 1901 på Den Nationale Scene, hvor han senere var ansatt, også som regissør – og fra 1931–1934 som sjef. Som skuespiller spente hans talent seg fra dramatiske roller som Rosmer i *[[Rosmersholm]]* og tittelrollen i *John Gabriel Borckman*, til komedieskikkelser som Daniel Heire i Ibsens *[[De unges forbund]]*, samt Holberg-figurer som *[[Erasmus Montanus]]* og Vielgeschrey i *Den stundesløse*. I Hans Wiers-Jenssens Bergen-komedie, *Jan Herwitz*, spilte han den sentrale rollen som Böschen helt til sine siste leveår.

Bergmann har hatt regien på flere stykker av Holberg, både på Den Nationale Scene og som gjest på Nationaltheatret. Han var i 1921–1924 sjef ved Stavanger Teater.

Han hadde en birolle i filmen ''Gjest Baardsen'' (1939).

Han utgav også en bok, et skuespill og noen dikt. I de siste årene av sitt liv skrev han flere erindringsartikler i ''BT''.

Bergmann ble gift i 1906 med skuespillerinnen Lilly Bergmann (f. Thomsen).

## Referanser


## Eksterne lenker
*
Skøyteklubben -94

**Skøyteklubben -94** (**Sk-94**) er en skøyteklubb som ble innmeldt som medlemsklubb til Norges Skøyteforbund (NSF) og Akershus og Oslo Skøytekrets i løpet av NSFs tingperiode 1.&nbsp;april&nbsp;1988&nbsp;– 31.&nbsp;mars&nbsp;1990. Klubben ble startet av Johann Olav Koss i 1990 da skøytegruppen i Strømmen IF ble lagt ned. Navnet viser til at Norge var tildelt Vinter-OL 1994 på Lillehammer og at dette var det store målet til Koss.

Kjell Storelid og Hege Langli gikk også for klubben en periode. Og stafettlaget bestående av Øystein Linnekaste, Audun Jevnaker og Rune Karlsen tok en bronsemedalje under Stafett&nbsp;-&nbsp;NM&nbsp;1992.

## Referanser
Jon Torbergsson

**Jon Torbergsson** (ca. 1153–1179) var lendmann og storbonde på Randaberg i Rogaland.

## Familieforhold
Jon Torbergsson regnes som etterkommer av Erling Skjalgssons datter Ragnhild Erlingsdatter og hennes mann Torberg Arneson på Giske. Det er en runeinnskrift på Indre Bø på Randaberg med teksten: "Torberg Torsteinsson bar denne steinen" fra 1100-tallet. Det kan ha vært far til Jon.

Jon Torbergsson giftet seg med Ragnhild Erlingsdatter, datteren til  Erling Skakke og Kristin Sigurdsdatter.

Ragnhild Erlingsdatter var søster til kong Magnus Erlingsson.

## Bosted og eiendommer
Rundt 1100 slo representanter fra Arnungeætten på Giske seg ned på Randaberg-gården på Randabergfjellet.

Jon var en meget rik man og eide nesten hele Randaberg og  kanskje det meste av Hundvåg, han eide også flere jordeiendommer utenom dette.

## Politisk virke
Jon var lendmann og støttet kongen militært.

Han falt i slaget på Kalvskinnet i Trondheim mot birkebeinerne i 1179. Der gjorde han seg bemerket før slaget, da han advarte mot fyll og drukkenskap.

## Referanser
Ragnhild Erlingsdatter

**Ragnhild Erlingsdatter** (født ca. 1150) var datter av Erling Skakke og Kristin Sigurdsdatter, datter av Sigurd Jorsalfare. Først gift med Jon Torbergsson som falt i slaget på Kalvskinnet 1179. Gift igjen med Halkjell Jonsson av Blindheimsætten som falt i slaget ved Florvåg 1194. Oldemor til Magnus Lagabøte.

## Referanser
Destiny’s Child

**Destiny's Child** var fra 1990 til 2006 en amerikansk R&B-gruppe. De var opprinnelig en kvartett, men ble etter hvert en trio, bestående av Beyoncé Knowles, Kelly Rowland og Michelle Williams. Ifølge "The World Music Awards" er Destiny’s Child den mestselgende jentegruppen noensinne. Billboard har også rangert gruppen som en av de største musikalske trioene gjennom tidene. 12. juni 2005 annonserte gruppen i Barcelona at de ikke ville fortsette sammen som gruppe, etter at turneen var ferdig. De ville heller følge individuelle karrierer innen musikk, teater, TV og film.

## Medlemmer
*Beyoncé Knowles (1990–2006)
*Kelly Rowland (1992–2006)
*Michelle Williams (2000–2006)
*LaTavia Roberson (1990–2000)
*LeToya Luckett (1993–2000)
*Farrah Franklin (2000–2001)

## Diskografi

### Album
*1998: *Destiny’s Child*
*1999: *The Writing's on the Wall*
*2001: *Survivor*
*2001: *8 Days of Christmas*
*2002: *This Is the Remix*
*2004: *Destiny Fulfilled*
*2005: *#1's*

### EP
*2001: *Love: Destiny*
*2002: *Singles Remixed*

### Singler
*1997 "No, No, No" (featuring Wyclef Jean)
*1998 "With Me" (featuring Jermaine Dupri)
*1998 "Get on the Bus" (featuring Timbaland)
*1999 "Bills, Bills, Bills"
*1999 "Bug a Boo" 
*2000 "Say My Name" 
*2000 "Jumpin' Jumpin'" (Featuring JD, Li'l Bow wow, and Da Brat)
*2000 "Independent Women Part I"
*2001 "Survivor"
*2001 "Bootylicious"
*2001 "Emotion"
*2002 "Nasty Girl"
*2002 "8 Days Of Christmas"
*2004 "Lose My Breath"
*2004 "Soldier"
*2005 "Girl" 
*2005 "Cater 2 U"
*2005 "Stand Up for Love"

### Bøker
*Destiny's Child
*Soul Survivors

### DVD
* 2001: *The Platinum's on the Wall*
* 2003: *Destiny's Child World Tour*
* 2005: *Destiny’s Child: Destiny Fulfilled CD/DVD 2005 Tour Edition*
* 2005: *#1’s*
* 2006: *Destiny’s Child: Live in Atlanta*

## Referanser


## Eksterne lenker
* 
* 
*
If I Should Fall from Grace with God

***If I Should Fall from Grace with God*** er et album av den britisk/irske folkrockgruppa The Pogues. 

Albumet videreførte den spesielle blandinga av irsk folkemusikk og punkrock som The Pogues hadde gjort til sitt spesiale; samtidig inkorporerte de på dette albumet elementer fra andre musikktradisjoner, for eksempel Midtøsten. De orientalske innslaga hos gruppa skulle bli tydeligere utover på 1990-tallet.

De fleste tekstene og melodiene er nyskrevne. Blant sangene finnes noen ballader, som «Thousands are Sailing», «The Broad Majestic Shannon» og «Fairytale of New York». Likevel går de fleste i et høyt oppdrevet tempo, til et tett akkompagnement av både moderne, elektriske instrumenter og tradisjonelle irske folkemusikkinstrumenter. For første gang bruker gruppa et fullt trommesett.

Flere av tekstene er mer politiske enn lyriske, og den gjennomgående holdninga er irsk-republikansk med tydelig brodd mot britisk imperialisme og overgrep mot irske aktivister. «Streets of Sorrow/Birmingham Six» har en todelt tekst der første del formidler den sorgen jeg-et føler over situasjonen i Nord-Irland, mens den neste tar opp myndighetenes behandling av de påståtte terroristene The Birmingham Six og The Guildford Four. Sangen inneholder også en referanse til The Loughgall Martyrs i ordene «*while over in Ireland eight more men lay dead, kicked down and shot in the back of the head*». 

Julesangen «Fairytale of New York» med Kirsty MacColl som gjesteartist ble en stor hit. En kort periode var sangen svartelista av BBC for sitt påstått obskøne språk, men kjennelsen ble oppheva etter sterke protester.

*If I Should Fall from Grace with God* innebar en omorganisering av gruppas besetning, i og med at multi-instrumentalisten Terry Woods kom med i bandet, og bassisten Darryl Hunt erstatta Cait O'Riordan.

Albumcoveret er en billedmontasje der den store irske forfatteren James Joyce ses omgitt av gruppas medlemmer, kledd på samme måte som Joyce. På noen utgivelser har coveret et mer tradisjonelt bilde av bandet, mens Joyce-bildet er brukt som innercover.

## Sporliste
#«If I Should Fall from Grace with God» (*Mac Gowan*)
#«Turkish Song of the Damned» (*MacGowan/Finer*)
#«Bottle of Smoke» (*MacGowan/Finer*)
#«Fairytale of New York» (*MacGowan/Finer*)
#«Metropolis»
#«Thousands are Sailing» (*Chevron*)
#«Fiesta» (*MacGowan/Finer*)
#Medley: «The Recruiting Sergeant»/«The Rocky Road to Dublin»/«The Galway Races» (*Trad.*)
#«Streets of Sorrow/Birmingham Six» (*MacGowan/Woods*)
#«Lullaby of London» (*MacGowan*)
#«Sit Down by the Fire» (*MacGowan*)
#«The Broad Majestic Shannon» (*MacGowan*)
#«Worms» (*Trad.*)

## Besetning
*Andrew Ranken – trommer, slagverk, vokal, munnspill
*Spider Stacy – blikkfløyte, vokal
*James Fearnley – trekkspill, piano, mandolin, dulcimer, gitar, cello, slagverk
*Shane MacGowan – vokal, gitar
*Darryl Hunt – bass, slagverk, vokal
*Philip Chevron – gitarer, mandolin, vokal
*Jem Finer – banjo, mandola, sax
*Terry Woods – sitar, konsertina, mandola, banjo, dulcimer, gitar, vokal

## Eksterne lenker
*
Randabergkirken

**Randabergkirken** var trolig ei stavkirke som ble reist på Randabergfjellet i Randaberg kommune i Rogaland, og man kan fortsatt kan se sporene etter den.

## Historie
På 1100-tallet ble det reist to kirker i bygden med hver sin prest, én på Randaberg og Viste kirke. Kanskje var også bygden delt i to kirkesogn. Frem til 1845 var Randabergkirken sognekirke for nordre del av Randaberg.

Randabergkirken nevnes i kilder fra 1300-tallet, men er antakeligvis mye eldre enn dette. Det kan ha vært en stavkirke. 

Tidligere lå tunet på Randaberggården nettopp her, noe som kan tyde på kirken har vært reist som privat kapell eller ei gårdskirke. Fra toppen av Randabergfjellet er det god utsikt, og kirken har vært synlig langveis fra. Det var kort avstand til viktige ferdselsårer og godt utsyn over innseilingen til Stavanger og Boknafjorden. Det kan ha vært den mektige Jon Torbergsson (død 1179) som reiste kirken. Han bodde på gården, var lendmann og svoger til kong Magnus Erlingsson. 

Verken ruinene eller kirkegården er arkeologisk utgravd. 

Da kirken ble lagt ned skjedde dette fordi man ville heller ha en geografisk sentral kirke i stedet for kirkene på Randaberg og Viste. Da kirken ble revet i 1848 ble materialene fra Randabergkirken brukt til byggingen av Randaberg kirke, i Randaberg sentrum.
Oskariansk

**Oskariansk** eller **oskarisk** er det svensk-norske motstykke til begrepet viktoriansk da Oscar II var konge. Deler av hans tid som monark sammenfalt med Victoria av Storbritannias tid som dronning, derav begrepet.

## Oskariansk moral
Til tross for at Oscar II:s politiske innflytelse var redusert gjennom motstanden fra riksdagens andre kammer utøvet han en kulturell innflytelse over Sverige. Gjennom sin oppdragelse hadde han fått et konservativt verdensbilde som bygget på idéen om monarkens opphøyethet og respekten for denne (blant annet gjennom sine lærere Boström og F. F. Carlson). I likhet med den viktorianska kulturen var den oskarianske preget av det moderne mennesker ville kalle en tydelig dobbelmoral. Denne viste seg i skillet mellom det private og det offentlige. Oscar II var en varm talsmann for skikkelighet og god moral i offentligheten samtidig som han privat holdt seg med elskerinner og hadde flere barn utenfor ekteskap. I det offentlige samllet kongen kvinner til litterære samtaler og holdt egne religiøse og filosofiske utleggninger, men i det private drog han ut med seilekamerater på vestkysten og iakttok badende kvinner med kikkert. Han var også eier av Sveriges til da største samling av pornografi.

## Referanser
Qeqertarsuaq

**Qeqertarsuaq** er navnet på flere øyer og byer på Grønland:
*Qeqertarsuaq (Qaanaaq) – ei bygd i Qaanaaq kommune
*Qeqertarsuaq (Herbert Ø) – øya som Qeqertarsuaq (Qaanaaq) ligger på
*Qeqertarsuaq (Qeqertarsuaq) – en by i Qeqertarsuaq kommune
*Diskoøya – øya som Qeqertarsuaq (Qeqertarsuaq) ligger på
*Qeqertarsuaq (Upernavik) – en øy i Upernavik kommune
JAXA

**JAXA** (av det engelske navnet **Japan Aerospace Exploration Agency** som brukes internasjonalt, på japansk ****) er Japans nasjonale romforskningsorganisasjon.

Organisasjonen ble etablert 1. oktober 2003 etter sammenslåingen av de tidligere uavhengige organene kjent på engelsk som Institute of Space and Astronautical Science (ISAS), National Aerospace Laboratory of Japan (NAL) og National Space Development Agency of Japan (NASDA).

JAXA er blant annet ansvarlig for romutforskning, utvikling og oppskytning av japanske satellitter, og bidrar til Den internasjonale romstasjonen med laboratoriemodulen Kibō.

## Referanser


## Eksterne lenker
* 
*
Jaxa

**Jaxa** eller **JAXA** kan sikte til:

*Den gamle dauriske byen som ble erobret av kosakker i russernes tjeneste i 1651 og gitt navnet Albazin,
*Japan Aerospace Exploration Agency.
Qeqertarsuaq (Qaanaaq)

**Qeqertarsuaq** er ei fraflyttet bygd, som ligger på Herbert Ø i Qaanaaq kommune, nordvest på Grønland.

Navnet betyr «Stor øy», og er også navnet på flere andre øyer på Grønland. Diskoøya heter også Qeqertarsuaq, og er større. Øya Qeqertarsuaq (Upernavik) er også noe større enn den i Qaanaaq. 

Inntil slutten av 1980-tallet var dette en levedyktig bygd, med gode fangstmuligheter. Etter dette har mange flyttet til Qaanaaq, en sentralisering man også ser i de fleste andre grønlandske kommuner. KNI la ned butikken her i 1994, og etter dette har det nesten ikke bodd folk her. I 1998 bodde det 3 mennesker her fast. 

Husene her brukes fortsatt av fangstfolk, og både bygda skole og kirke står fortsatt fullt utstyrt.
Qeqertarsuaq (Herbert Ø)

**Qeqertarsuaq** (dansk: *Herbert Ø*) er ei øy i Qaanaaq kommune, nordvest på Grønland. 

Øya er 223 km² stor. Her ligger den i dag fraflyttede bygda Qeqertarsuaq. Den ble fraflyttet på 1990-tallet, og brukes i dag kun som sommerboplass for folk fra kommunens hovedby, Qaanaaq. Den ligger ca. 22 km vest for Qaanaaq, og kan ses herfra. 

Navnet betyr «Stor øy», og er også navnet på andre øyer på Grønland. Diskoøya heter det samme, og det er også en øy i Upernavik kommune med samme navn, se Qeqertarsuaq (Upernavik).

## Eksterne lenker
* Bilder fra Herbert Ø
* Historiske bilder fra Herbert Ø
Chela

**Chela** har flere betydninger:

* Chela (fot) – det ytterste leddet på foten til et insekt
* ''Chela'' (Rasborinae), en gruppe karpefisker

Personer
* Juan Ignacio Chela – tennisspiller
Kiatak

**Kiatak** (dansk: **Northumberland Ø**, også kjent som **Klatak**) er en øy i Qaanaaq kommune, nordvest på Grønland. 

Øya er ikke bebodd, og er ca. 330 km² stor. I stredet mellom denne øya og Qeqertarsuaq (Herbert Ø) kan man se f.eks. hvalross. 

## Eksterne lenker
* Historiske bilder fra Kiatak
Smolensk oblast

**Smolensk oblast** (russisk: Смол́енская о́бласть, *Smolenskaja oblast*) er et føderasjonssubjekt i Russland (en oblast). Areal 49&nbsp;786&nbsp;km².  Det administrative senteret er byen Smolensk. Andre gamle byer er Vjazma og Dorogobuzj.

## Administrativ inndeling
Smolensk oblast er inndelt i 25 distrikter (*rajoner*, russisk: районы) og 2 byer (города), som igjen er inndelt i 15 byer (города), 12 bymessige bosetninger (посёлки городского типа), og 302 landkommuner (*okruger* &ndash; сельские округа).

## Demografi
Innbyggertall: 1&nbsp;019&nbsp;000 (2005 est.), 1&nbsp;049&nbsp;574 (folketelling 2002); 1&nbsp;158&nbsp;299 (folketelling 1989).

I henhold til folketellingen i 2002 var oblastens etniske sammensetning som følger:  
•	russere: 93,4% 
•	ukrainere: 1,7% 
•	belarusere: 1,6% 
•	armenere: 0,4% 
•	sigøynere: 0,3% 
•	tatarer: 0,2% 
•	azerier: 0,2%,
samt mange andre grupper med under 0,2% av befolkningen.  (1,1% av befolkningen oppga ikke sin nasjonalitet ved folketellingen).

## Kjente personer
* Isaac Asimov, født i Petrovitsji
* Jurij Gagarin, født i Klusjino

## Referanser


## Eksterne lenker
*
Akunnaap Nunaa

**Akunnaap Nunaa** er ei øy på vestkysten av Grønland. 

Den ligger ved den sydlige munningen av Diskobukta, 23 km nordøst for Aasiaat. Øya er ca. 11 km² stor. På den østlige spissen av øya ligger bygda Akunnaaq, som er den ene av to bygder i Aasiaat kommune, i tillegg til kommunens eneste by, Aasiaat. 

## Eksterne lenker
* Kart over området
Kitsissuarsuit

**Kitsissuarsuit** (dansk: **Hunde Ejland**, tidligere også stavet **Kitsigsuarssuit**) er ei bygd i Qeqertalik kommune, på vestkysten av Grønland. Bygda hadde 53 innbyggere i 2018.

## Navn
Det grønlandske navnet Kitsissuarsuit betyr «øygruppe som ligger lengre ute mot det åpne hav enn de andre». På dansk heter stedet Hunde Ejland.

## Geografi
Kitsissuarsuit ligger på øya Oqaarsut nordvest for Aasiaat. Avstanden til Aasiaat er 21 km. Havna i er isfri fra mai til desember.

## Historie

Kitsissuarsuit ble etablert i 1830. Stedet hadde da fram til 1817 brukt av hvalfangere, men ble forlatt.

I 1970 bodde det 140 mennesker i Kitsissuarsuit, mens innbyggertallet i 2005 var 109. 

I 1987 ble det etablert elektrisitetsverk og havneområdet ble bygd ut. Det er også bygd en vanntank med avsaltet havvann.

Fram til 2013 fantes det fiskemottak.

## Samfunn
Hovednæringsveien i Kitsissuarsuit er fiske og fangst. Kitsissuarsuit har havn eid av Grønlands selsvstyremyndigheter. Stedet betjenes av bygdeskipsruten til Royal Arctic Line.

## Referanser


## Eksterne lenker
* Kart over området
* Historiske bilder fra Kitsissuarsuit
Heathrow Express

**Heathrow Express** er togforbindelsen mellom Heathrow flyplass og Paddington stasjon i London sentrum. Tjenesten utføres av Heathrow Express Operating Authority, som er et heleid datterselskap av Heathrow Airport Holdings. Det er ikke en del av National Rail-systemet, selv om det bruker deler av den samme skinne&shy;gangen og ende&shy;stasjonen er en av Londons hoved&shy;jernbane&shy;stasjoner. 

## Beskrivelse
Toget kjøres fra ca. 05 om morgenen til midnatt. På Heathrow stopper toget på to stasjoner, Heathrow Central Station, som betjener terminal 1, 2 og 3, og på Terminal 4, som er litt lengre unna. Kjøretid er henholdsvis 15 og 22 minutter.

## Anleggsperioden
Arbeidet med anlegget begynte i 1993. Hovedjobben bestod i å bygge en tunnel på ca. 8 kilometer og underjordiske stasjoner på Heathrow, samt elektrifisering av eksisterende linje.

Det skjedde en større ulykke under arbeidet i 1994 da en av tunnelene kollapset og et kontorbygg og en parkeringsplass havnet i det store krateret som oppstod mellom rullebanene på Heathrow. Fra januar 1998 ble en midlertidig løsning kalt Heathrow FastTrain satt i drift, og fra juni 1998 var hele anlegget i full drift.

## Eksterne lenker
*
Victor Bernau

**Victor Henry Bernau** (1890–1939) var en norsk revyartist, visesanger og teatersjef som særlig var tilknyttet Chat Noir og Det Nye Teater. Han regnes som grunnleggeren av den norske revytradisjonen.

I 1937 utgav han selvbiografien *Med vennlig hilsen.*

## Skuespill
Bernau ble ansatt ved Fahlstrøms Theater fra 1909 og scenedebuterte i 1911. Fra 1913 var han ved Tivoli Teater og fra 1914 ved Centralteatret. I 1916 kom han til Chat Noir, der han i tillegg var sjef i perioden 1917–1928. I sin sjefstid omskapte han Bokken Lassons litterære kabaret til et moderne, folkelig revyteater. Hans visesang og treffsikre replikker i sketsjer kom til å sette et kraftig preg på den norske revytradisjonen. I 1928 ble han ansatt ved Det Nye Teater og var der en tid før han i 1931 kom tilbake til Chat Noir hvor han var sentral i stykket *[[Vi okkuperer (revy)|Vi okkuperer]]*. Året etter hadde han regien på Chat Noirs vårrevy *[[Det ligger i luften]]*, der han også selv fremført visen "Reservebaronen" av Finn Bø. Deretter vekslet han mellom de to teatrene noen år før han i 1937 ble ansatt som direktør ved Det Nye Teater. Han hadde stillingen frem til sin død i 1939. 

Han spilte i filmene ''Familien på Borgan'' og *[[Baldevins bryllup (stumfilm)|Baldevins bryllup]]*.

## Tekstforfatter og plateartist
Victor Bernau sang inn mange populære revymelodier på plate. Noen av de mest kjente fra 1920-tallet var: "Serru serru", "Nå bytter vi litt navn", "Bare rundt omkring", "Nå gaar'n på gummisaaler" og "KNS". I 1930 hadde han en slager med "Skal vi ikke være dus?" (hvorav en av plateversjonene er akkompagnert av Helge Lindbergs orkester) for Polydor.

## Privatliv
Han var sønn av bryggeridirektør Carl Louis Herman Bernau (f. 1851) og Margrethe Samson (f. 1863).

I 1917 giftet Bernau seg med Margit Oppedal. Dette ekteskapet ble oppløst i 1928, og de hadde ikke barn sammen. I 1931 ble han gift med skuespiller Signe Fredrikke Bye, som var datter av konsul Niels Bye. De fikk sønnen Nils-Henrik.

## Referanser


## Eksterne lenker
*
Kostroma oblast

**Kostroma oblast** (russisk: Костромска́я о́бласть, *Kostromskaja oblast*) er et føderasjonssubjekt i Russland (en oblast). Det administrative senteret er byen Kostroma. 

## Historie
Fra ca. 300 e.kr. var hele det nåværende Kostroma oblast, med unntak av området øst for elva Unzja en del av det finsk-ugriske Meri (russisk Merja)-folkets løse stamme-konføderasjon. Det var minst 109 Meri-bosetninger i området, hvorav de viktigste senere ble grunnlaget for russiske handelssenta og festninger. De viktigste historiske byene er Kostroma, Sjarja, Nerekhta, Galitsj, Soligalitsj og Makarjev. 

Kostroma oblast ble skilt ut fra Jaroslavl oblast i 1944.

## Geografi
Kostroma oblast grenser til Vologda oblast (N), Kirov oblast (Ø), Nizjnij Novgorod oblast (S), Ivanovo oblast (V) og Jaroslavl oblast (NV). De viktigste elvene er Volga og Kostroma. En stor del av området er dekt av skog, og området er av den grunn en av de fremste tømmerproduserende regionene i Europa. Siden tidlig på 1700-tallet har det vært drevet tekstilindustrier i området.

## Referanser


## Eksterne lenker
*
Sosialistpartiet (Serbia)

Det **serbiske sosialistpartiet** (serbisk: **Социјалистичка партија Србије**, *Socijalistička partija Srbije*) er et serbisk sosialdemokratisk politisk parti, grunnlagt av Slobodan Milošević den 27. juli 1990, gjennom en sammenslåing av to tidligere partier. Partiet er observatør i Sosialistinternasjonalen.

## Referanser


## Eksterne lenker
*
Vladimir oblast

**Vladimir oblast** (russisk: Влади́мирская о́бласть, *Vladimirskaja oblast*) er et føderasjonssubjekt i Russland (en oblast).  Det administrative senteret er den russiske middelalderhovedstaden Vladimir, som ligger 190&nbsp;km øst for dagens hovedstad, Moskva. For detaljert informasjon om områdets middelalderhistorie, se Zalesje og Vladimir-Suzdal. Katedralene fra 1100-tallet i Vladimir, Suzdal, Bogoljubovo og Kideksja er oppført på UNESCOs verdensarvliste. 

## Geografi
Vladimir oblast grenser til Moskva oblast&nbsp;(V), Jaroslavl oblast&nbsp;(NV), Ivanovo oblast&nbsp;(N), Rjazan oblast&nbsp;(S), og Nizjnij Novgorod oblast&nbsp;(Ø).

## Referanser


## Eksterne lenker
*
Brannbilen som forsvant

***Brannbilen som forvant*** (1969) er en roman av forfatterparet Sjöwall & Wahlöö i deres krimserie om Martin Beck og hans team. (Den originale svenske tittelen: *Brandbilen som försvann*.) Boken er den femte i serien ''Roman om en forbrytelse'' (*Roman om ett brott*).

## Handling
Gunvald Larsson og en konstabel overvåker et hus som plutselig blir et flammehav. Mens Larsson forsøker å redde de overlevende, løper den andre politimannen til en telefonboks for å tilkalle brannvesenet.

Melander finner ut etter en nitid etterforskning at en av beboerne har begått selvmord ved å tette alle åpninger i rommet sitt og fylle det med gass. Men selv når saken tilsynelatende er avsluttet, har både Beck og Larsson en liten nagende følelse av tvil. Hva forårsaket eksplosjonen? Hvor ble det av brannbilen som opprinnelig ble tilkalt?

Hjelm fra det rettsmedisinske laboratoriet ringer så for å si at han fant en eksplosjonsmekanisme i en madrass. Bomben ville ganske sikkert drept beboeren, dersom han ikke allerede hadde tatt sitt eget liv noen timer tidligere.

Det finnes også en passasje i romanen som både kan tolkes som et humoristisk innslag og som en hyllest: For å slappe av leser Martin Beck Raymond Chandlers *[[The Lady in the Lake]]*.

## Karakterer og deres utvikling
Becks datter Ingrid sier hun vil forlate hjemmet og oppmuntrer i skjul faren til å gjøre det samme. Benny Skacke blir introdusert som den ambisiøse detektiven som erstatter Stenström. Den regulære politioffiseren Zachrisson blir også introdusert.
Finn Bernhoft

**Finn Hugo Bernhoft** (1898–1981) var en norsk skuespiller som var aktiv både på scene og film.

Bernhoft debuterte i 1917 med Edvard Drabløs' turneensemble, og ble samme år ansatt ved Trondhjems nationale Scene. Senere spilte han ved Chat Noir, Carl Johan Teatret og Centralteatret. Fra 1948 til 1958 var han ansatt ved Trøndelag Teater. I tillegg til tallrike roller i komedier, operetter og musikaler, gjorde han videre inntrykk som Morten Kiil i Ibsens *[[En folkefiende]]* og som rittmesteren i Strindbergs *Faderen*.

Bernhoft medvirket i nærmere 30 filmer. Han filmdebuterte i den norske stumfilmen *[[Laila (norsk stumfilm)|Laila]]* (1929) og medvirket deretter i blant annet *[[Skjærgårdsflirt]]* (1932), *[[Fantegutten]]* (1932), *[[Bør Børson Jr.]]* (1938), *[[Gategutter]]* (1949), *[[Pappa tar gull]]* (1964) og *[[An-Magritt (film)|An-Magritt]]* (1969), som var hans siste filmrolle. Han medvirket også i flere produksjoner av Fjernsynsteatret, deriblant *Går ut i kveld* (1961) og *Læraren* (1963).

Han medvirket også i en rekke hørespill.

Han bodde på Slependen.

## Filmografi
* 1969 – *[[An-Magritt (film)|An-Magritt]]* – Lensmann
* 1966 – *[[Broder Gabrielsen]]* – Andersen
*1964 – *Pappa tar gull* – Muggen
* 1963 – *[[Freske fraspark]]* 
*1962 – *Tonny* 
*1960 – *Det store varpet* 
*1952 – *Vi vil skilles* – Flyttemannen
* 1949 – *[[Gategutter]]* – Reidars father
*1948 – *Dit vindarna bär* – En bonde
* 1948 – *[[Kampen om tungtvannet (film)]]*
*1946 – *Om kjærlighet synger de* 
*1942 – *Det æ'kke te å tru* – Pedersen
*1942 – *Den farlige leken* 
* 1941 – *[[Gullfjellet]]* – Jon
* 1939 – *[[De vergeløse (film)|De vergeløse]]* – Lensmannen
* 1938 – *[[Bør Børson Jr. (1938)|Bør Børson Jr.]]* – Jens, småbruker
*1938 – *Det drønner gjennom dalen* – Skogsarbeider
* 1937 – *[[Laila (film)|Laila]]* – Handelsmann Lind
*1937 – *Bra mennesker* – Lensmannen
* 1936 – *[[Morderen uten ansikt]]* – Hansen, forvalter
*1936 – *Norge for folket* 
*1932 – *Skjærgårdsflirt* – Andersen, grossereren
* 1932 – *[[Fantegutten]]* – Bottolf
* 1932 – *[[Prinsessen som ingen kunne målbinde]]* – Fenriken
* 1931 – *[[Den store barnedåpen]]* 
* 1930 – *[[Eskimo (film)|Eskimo]]* – Styrmannen
* 1929 – *[[Laila (film)|Laila]]* – C.O. Lind, handlesmann

## Referanser


## Eksterne lenker
*
Anastasius I (pave)

**Anastasius I** var pave fra 27. november 399 til sin død 19. desember 401.

## Liv og virke
### Bakgrunn
Han var ifølge sin biografi i *[[Liber Pontificalis]]* fra Roma og sønn av en mann som het Maximus.

### Pave
Han tok avstand fra skriftene til kirkefaderen Origenes fra Alexandria etter at disse var blitt oversatt til latin. Dette ble nok fremskyndet av at han våren 400 fikk et brev fra patriarken av Alexandria, Theofilos, som beklaget seg over alt det onde Origenes' skrifter skulle ha ført med seg. Videre var disse også fordømt i Egypt. Anastasius innkalte da til en synode som fordømte Origenes' skrifter. Like etter sluttet også keiseren seg til dette vedtaket. Som sin forgjenger pave Siricius gjorde Anastasius mye for å oppretholde et godt forhold til biskopen i Thessalonika, slik at prefekturet Illyria ble værende under den romerske kirkes innflytelse. Pave Anastasius brevvekslet også med biskopene i Nord-Afrika. De ønsket tillatelse til å gi donatistiske geistlige adgang til embeder, ettersom det var mangel på prester, men dette fikk ikke støtte fra paven. Anastasius innførte forbud mot at personer med kroppslig lyte fikk tre inn i geistligheten, og dessuten ordningen med at menigheten under gudstjenesten skulle stå oppreist under opplesningen av evangeliet. 

Anastasius ble begravd i Roma på den pontiske kirkegården ved Via Portuensis tilsvarende det som i dag kalles Via Campana. 
  
Blant hans venner var Paulinus av Nola, Augustin og Hieronymus, som omtalte ham som en meget hellig mann, sterk i troen, men rik i sin fattigdom. Hieronymus nevner også at Anastasius var far til sin etterfølger på pavestolen, Innocens I.

Pave Anastasius' relikvier ble i 846 - sammen med etterfølgeren Innocens' - fraktet til Gandersheim av Liudolf av Sachsen og hans kone Oda, og lagt i krypten i stiftskirken der.

## Litteratur
* 
* Kelly, J.N.D., *The Oxford Dictionary of Popes*. Oxford University Press, Oxford, 1986. ISBN 0-19-213964-9.
* Oppslag om Anastasius i "Catholic Encyclopedia" (1907) hos Newadvent.org

## Referanser
Solveig Rogstad

**Solveig Rogstad** (født 31. juli 1982) er en norsk tidligere skiskytter.
og har fra 2015 hatt autorisasjon som lege.

Fra 2001 til 2003 deltok hun i junior-VM i skiskyting, og oppnådde de beste resultatene i 2001 i Khanty-Mansijsk, hvor hun ble nummer 4 på sprinten og nummer 10 på jaktstarten. I 2004 debuterte Rogstad i verdenscupen i Östersund med en 72.-plass på sprinten.

Rogstads gjennombrudd i verdenstoppen kom i sesongen 2007/08. På sprinten i Kontiolax 30. november 2007 tok hun sine første verdenscuppoeng med en 20.-plass. I den påfølgende jaktstarten forbedret hun dette til en sjuendeplass.

13. januar 2008 kunne hun feire sin første og eneste rennseier i verdenscupen, da hun etter feilfri skyting gikk seg opp fra 5.-plass og vant jaktstarten i Ruhpolding. Rogstad deltok for Norge under Vinter-OL 2010 i Vancouver.
Fra 2015 har hun hatt autorisasjon som lege, og jobber som allmennlege.

## Verdenscupseire

## Referanser


## Eksterne lenker
* 
* Solveig Rogstads blogg
* Solveig Rogstad sin profil på biathlonworld.com
Rjazan oblast

**Rjazan oblast** (russisk: Ряза&#769;нская о&#769;бласть, *Rjazanskaja oblast*) er et føderasjonssubjekt i Russland (en oblast).  Den har et areal på 39&nbsp;600&nbsp;km² og et innbyggertall på 1&nbsp;227&nbsp;910 (folketelling 2002). Det administrative senteret er byen Rjazan, som også er den største byen med 535&nbsp;000 innbyggere.

## Geografi
Rjazan oblast grenser til Vladimir oblast&nbsp;(N), Nizjnij Novgorod oblast&nbsp;(NØ), Republikken Mordovia&nbsp;(Ø), Penza oblast&nbsp;(SØ), Tambov oblast&nbsp;(S), Lipetsk oblast&nbsp;(SV), Tula oblast&nbsp;(V) og Moskva oblast&nbsp;(NV).

## Referanser


## Eksterne lenker
*
Den kroatiske demokratiske union

**Den kroatiske demokratiske union** (kroatisk: *Hrvatska demokratska zajednica*, forkortet *HDZ*) er et liberalkonservativt og kristendemokratisk politisk parti i Kroatia. Partiet ble grunnlagt i 1989 av kroatiske dissidenter innen Den sosialistiske føderale republikken Jugoslavia. Det var et nasjonalistisk parti som henvendte seg til etniske kroater. Ved de første frie valgene til Kroatias parlament i 1990 gikk partiet seirende ut. Partiet har siden vært det førende på høyresiden i Kroatia. Etter 2000 har partiet beveget seg i en mer liberal og utpreget EU-vennlig retning. Den kroatiske demokratiske union ble fullverdig medlem av Det europeiske folkeparti (EPP) i 2013.

## Referanser


## Eksterne lenker
*
Staraja Kupavna

**Staraja Kupavna** (russisk: Ста́рая Купа́вна) er en by i Moskva oblast i Russland. Den ligger på venstre bredd av elva Sjalovka (en bielv til Kljazma) 23&nbsp;km øst for Moskva. Innbyggertall: 21&nbsp;433 (folketelling 2002), 25&nbsp;052 (folketelling 1989).

Landsbyen *Kupavna* ble først nevnt på 1300-tallet. Bystatus ble innvilget i 2004.

## Referanser


## Eksterne lenker
*
BCC

**BCC** kan sikte til:

*Brunstad Christian Church, internasjonalt trossamfunn fra Norge
*Bygdøy Curling Club
*Cubas sentralbank, **Banco Central de Cuba**
*BCC Lions, nigeriansk fotballag
*Oslofjord Convention Center het tidligere *Brunstad Conference Center*.
Ivantejevka

**Ivanteyevka** (russisk: Иванте́евка) er en by i Moskva oblast i Russland. Den ligger ved elva Utsja rundt 41&nbsp;km nordøst for Moskva. Innbyggertall: 53&nbsp;000 (2005 est.), 51&nbsp;454 (folketelling 2002), 53&nbsp;140 (folketelling 1989).

Ivantejevka ble grunnlagt i 1564 som bosetningen *Vantejevo* (russisk: Ванте́ево), som tilhørte klosteret Troitse-Sergijeva Lavra. Bystatus ble gitt i 1938.

## Eksterne lenker
*
Det liberaldemokratiske parti (Serbia)

**Det liberaldemokratiske parti** (serbisk **Либерално демократска партија**, *Liberalno demokratska partija *) er et sosialliberalt serbisk politisk parti. Partiet ble grunnlagt den 5. november 2005 av en fraksjon innen Serbias demokratiske parti etter at tidligere visestatsminister Čedomir Jovanović ble utvist av partiet. 

## Referanser


## Eksterne lenker
*
Ferjesamband i Danmark

**Ferjesamband i Danmark** er oversikt over ruter med kollektiv transport med ferge i Danmark.
## Innenriks
Det er omtrent 50 innenriks ferjesamband i Danmark. 

Eksempel:
*Færgeselskabet Læsø I/S hjemmeside – (Vesterø, Læsø – Frederikshavn) 
*Scandlines Scandlines hjemmeside (Esbjerg – Fanø, Bøjden – Fynshav, Spodsbjerg – Tårs)
*BornholmerFærgen BornholmerFærgens hjemmeside (Køge – Rønne)
*Mols-Linien Mols-Linien hjemmeside (Ebeltoft – Sjællands Odde, Århus – Sjællands Odde, Århus – Kalundborg)

## Utenriks
Det er også utenriks ferjesamband til og fra Danmark.

Færøyene og Island:
*Hirtshals - Tórshavn - Seyðisfjörður
Norge:
*Frederikshavn - Oslo
*Hirtshals - Kristiansand
*Hirtshals - Larvik
*Hirtshals - Stavanger
Polen:
*København - Świnoujście
*Nexø - Kolobrzeg
*Rønne - Świnoujście
Sverige:
*Allinge - Simrishamn
*Frederikshavn - Goteborg
*Grenaa - Halmstad
*Helsingør - Helsingborg (SE)
*Rønne - Ystad
Tyskland:
*Gedser - Rostock
*Rødbyhavn - Puttgarden
*Rømø - Sylt
*Rønne - Sassnitz

## Referanser
Socijaldemokratska partija Hrvatske

**Socijaldemokratska partija Hrvatske** (norsk: *Kroatias sosialdemokratiske parti*) er det største sosialdemokratiske politiske partiet i Kroatia. 

## Historie
Partiet utviklet seg fra den kroatiske del av det jugoslaviske kommunistpartiet, da avdelingen sammen med den slovenske, brøt med moderpartiet. Dette hadde sin årsak i et dårlig forholdet til den serbiske del, som ble ledet av Slobodan Milošević. Jugoslavia opphørte kort tid etter å være en kommunistisk stat. Partiet tapte det første demokratiske valget i 1990, men forble det største opposisjonspartiet. 

Partiet ble 30. april 1994 partiet slått sammen med *Socijaldemokrati Hrvatske* og fikk sitt nåværende navn. 

### Valgene i 2000, 2003, 2007 og 2011
Etter parlamentsvalget i Kroatia 2000 dannet partiet regjering sammen med flere mindre partier, og denne regjeringen ble sittende til valget i 2003. Etter valget i 2007 fikk partiet 56 av 153 plasser i Kroatias parlament. Valget i 2011 medførte at partiet økte sin representasjon i Sabor til 59 av parlamentets 151 medlemmer. 

## Referanser


## Eksterne lenker
*
Per Magnar Arnstad

**Per Magnar Arnstad** (1937–2022) var en norsk politiker (Sp) og næringslivsleder.

Han vokste opp på slektsgården Vestre Arnstad på Skatval. Faren Peder J. Arnstad var ordfører og fylkesordfører. Morbroren Johan A. Vikan var ordfører, fylkesordfører, stortingsmann og formann i Norges Bondelag. Per Magnar Arnstad var farbror til Sp-politikerne Eli og Marit Arnstad og til medielederen Ellen Arnstad.

Han tok artium ved Steinkjer landsgymnas i 1958 og ble utdannet exam.oecon. fra Universitetet i Oslo i 1964. Han var formann i Studenttinget til Samskipnaden i Oslo 1964/1965. Etter studiene ble han sekretariatsleder for Senterpartiets stortingsgruppe. Arnstad var informasjonssjef i Norsk Brændselolje 1969–1971 og Senterpartiets assisterende generalsekretær med ansvar for politiske spørsmål 1970–1972. Arnstad var statssekretær for statsråd John Austrheim i Samferdselsdepartementet under Korvald-regjeringen 1972–1973.

I 1974 flyttet Arnstad til Tromsø for bli direktør i Norske Fiskeprodusenters Forening, en forløper til Sjømat Norge. I 1980 ble han direktør i Selskap for næringsutvikling i Troms AS (Sentas). Han var medlem av Senterpartiets sentralstyre 1977–1989 og stilte som stortings- og fylkestingskandidat, men ble ikke valgt. Etter Willoch-regjeringens fall var Arnstad med i en samarbeidsgruppe for å forberede en ny regjeringsdannelse mellom Senterpartiet, Kristelig Folkeparti og Høyre, noe som ble virkelighet med Syse-regjeringen i 1989. I 1992 støttet Arnstad et norsk EØS-medlemskap og avviste heller ikke et EF/EU-medlemskap, stikk i strid med Senterpartiets linje og hans eget standpunkt ved folkeavstemningen 20 år tidligere.

Arnstad kom tilbake til Østlandet som direktør i Transportbedriftenes Landsforening i Oslo og Akershus 1988–1992 og administrerende direktør i Oslo og Follo Busstrafikk 1993–1997. Han var frittstående konsulent i noen år før han pensjonerte seg. Han hadde mange styreverv.

## Referanser
EM på skøyter 2007

**EM på skøyter 2007**  ble arrangert på Arena Ritten i Klobenstein, Italia fra den 12  til den 14. januar.  Sven Kramer ble europamester for menn og Martina Sáblíková ble mester for kvinner

## 500 meter damer

  

## 500 meter herrer

## 1500 meter damer
 

## 5000 meter herrer

## 3000 meter damer

## 1500 meter herrer

## 5000 meter damer

## 10000 meter herrer

## Sammenlagt damer

## Sammenlagt herrer

## Eksterne lenker
* ISUresults.eu Offisielle resultater
* SpeedSkatingNews.info resultatside for EM 2007
* Meijco van Velzen's bilder fra EM i Collalbo 2007
Anderslöv

**Anderslöv** er et tettsted i Trelleborg kommune i Skåne län i Sverige. I 2010 hadde tettstedet  innbyggere.

Anderslöv er et handelssted på Söderslätt. Anderslövs kyrka og gjestgivergården ligger på hver side av länsväg 101. I 1884 ble Börringe-Anderslövs jernbane (BAJ) innviet, og forlenget i 1887 og i 1941 ble Börringe-Östratorps jernbane (BÖJ, overtatt av staten). Persontrafikken på jernbanen opphørte i 1957, mens godstrafikken Börringe-Anderslöv fortsatte til 1959. I 1921 ble Anderslöv administrativ enhet (municipalsamhälle) i Anderslövs kommune, som i 1952 ble utvidet av med de tidigere kommunene Börringe (tidligere Gustavs kommune), Grönby, Gärdslöv og Önnarp: den admistrative enheten opphørte ved årsskiftet 1954/55. Omtrent 8 km utenfor Anderslöv ligger Bösarp.

De viktigste virksomhetene i Anderslöv er Thysells møbelvarehus og Gasell Profil, som nå eies av finske Ruukki.

I byen finnes den en Konsumbutikk, en ICA-butikk, to pizzarier og en frisør. På utdanningssiden finnes et lite museum, tre daghjem, et på lav/mellom stadiet og høystadiet (Väståkra). Det finnes også en bank og en brannstasjon. I 2006 ble vinmonopolet i Anderslöv lagt ned. Det har vært planer på å bygge et badeanlegg.

I Anderslöv finnes en rekke foreninger, for eksempel Anderslövs BoIK (fotball), Anderslövs GF (turn og friidrett), speiderne, folkedans og bordtennis.

## Referanser
Håvard Kleven

:*For håndballdommeren med samme navn, se [[Håvard Kleven (håndballdommer)]]*

**Håvard Kleven** (født 6. mai 1984) er en norsk fotballspiller, som er oppvokst i Notodden, han spiler for  i 5. divisjon. Kleven har tidligere spilt for , , , , Hamarkameratene og . Hans posisjon på banen var både i angrep og på midtbanen i en kantrolle. 

Den 4. oktober 2011 fikk Kleven et illebefinnende da han kom hjem etter trening for Notodden. Han ble fraktet til sykehus og han fikk da hjertestans. Hjertestarter startet hjertet hans igjen, han kunne også fortsette og spille fotball.

Kleven skrev under på en treårskontrakt for Hamarkameratene den 2. desember 2009. Men etter bare 8 kamper i HamKam-trøya ble han lånt ut til gamleklubben Notodden Fotballklubb og etter et vellykket låneopphold ble han kjøpt tilbake for en ukjent sum, helt til han la opp midt i sesongen i 2013 grunnet dårlig samvittighet overfor familien. Kleven har spilt rundt 250 kamper for Notodden.

Kleven flyttet i 2014 til Kragerø og har spilt for  i 5. divisjon, frem til 2016.

Kleven ble i 2014 ansatt som som salgs og markedssjef ved Kragerø Resort.

Fra 1. desember 2023 til 15. februar 2024 var han daglig leder i .

Etter proffkarrieren som fotballspiller har Kleven hatt en rekke forskjellige jobber i blant annet Visit Rjukan, Rauland skisenter, Gaustablikk og Gaustabanen.

## Referanser


## Eksterne lenker
*
Muusap Atuarfia

**Muusap Atuarfia** er folkeskolen i bygda Saattut på vestkysten av Grønland. 

Skolen har ca. 50 elever, fordelt på tre klasser (1. til 7. klassetrinn). De har bl.a. videokonferanseutstyr for å drive fjernundervisning. Ca åtte lærere er ansatt her. De har kun én lærerbolig, og søkte i 2006 om bygging av en ny i løpet av 2007.
Djurgårdsfärjan

**Djurgårdsfärjan** er en ferge som trafikkerer Stockholms indre havn og inngår i byens kollektive trafikknett og driftes av Waxholmsbolaget. Djurgårdsfärjan transporterer 2,5 mill. passasjerer årlig. På sommarmånadene reiser flest passasjerer og juli er den største måneden på året.

## Referanser
Fergesambandet Dyrøy–Lomsøya

**Dyrøy–Lomsøya** er et fergesamband på fylkesvei 6470 mellom Norddyrøya og Lomsøya i Sula, begge i Frøya kommune i Trøndelag. Sambandet krysser Mausundfjorden.

I fergestrekningen inngår også fergeanløp på Bogøyvær og Mausund. Sambandet betjenes av Torghatten Midt med MF «Frøyaferja», og suppleres av MS «Frovær», en hurtigbåt som også kan ta med biler. Overfarten Dyrøy-Lomsøya uten de andre anløpene tar 40 minutter.

Fergesambandet ble åpnet 3. mai 2006 og er et supplement til hurtigbåttrafikken.

## Referanser


## Eksterne lenker
* Fergene i Midt-Norge
Danny Mills

**Daniel John «Danny» Mills** (født 18. mai 1977 i Norwich i Norfolk) er en engelsk tidligere fotballspiller som sist spilte for Manchester City før han la opp som aktiv spiller i august 2009.

Mills startet karrieren sin i Norwich City, og han har senere spilt for Charlton Athletic, Leeds United og Manchester City. I tillegg har han vært utlånt til Middlesbrough, Hull City og Derby County.

## Eksterne lenker
*